મુંબઇ, 12 જૂન: મુંબઇની કેમ્પા કોલા સોસાયટીમાં બનેલા બિનધિકૃત ફ્લેટ્સને ખાલી કરવામાં હવે માત્ર કેટલાંક જ કલાકો બચ્યા છે. કેમ્પા કોલાના 96 બિનઅધિકૃત ફ્લેટ્સમાં રહેનારા લોકોએ પોતાના મકાન છોડીને આજે સાંજે પાંચ વાગ્યા સુધી જવું પડશે. સરકાર અને સુપ્રીમ કોર્ટના તમામ દરવાજા બંધ થઇ ચૂક્યા છે, પરંતુ લોકોની આશાઓ હજી બંધાયેલી છે. તેમનું કહેવું છે કે તેઓ કોઇપણ હાલતમાં પોતાના ઘરોની ચાવી આપશે નહીં.